钦定古今图书集成/明伦汇编/官常典/第648卷 > 俞益
## 钦定古今图书集成/明伦汇编/官常典/第648卷 > 俞益

按《明外史范衷传》：“衷同时有俞益者，馀杭人，永乐二
年进士。时方博征名儒，修《永乐大典》，益与焉。书成，授
靖安知县。廉平为治，上下安之。亲丧，服阕，改知潜山。
其地僻陋鲜学者，躬为教督，勤于民事，拊循有加。两
为县令垂二十年，持己爱民，始终若一。其学长于春
秋，屡分考乡试、会试，明于鉴别，以宣德九年卒官。贫”
无以敛，吏民哀慕而助给焉。